Dan Molchan o ne a tlhalosa tiro ya Komiti ya Badiri, e e okametseng dithulaganyo tsa go tlhokomela maloko a le 19 851 a a mo lefatsheng lotlhe a malapa a Bethele ka go ba tlamela ka se ba se tlhokang le go ba tlhokomela semoyeng. David Sinclair o ne a tlhalosa kafa Komiti ya Kgatiso e okametseng ka teng go rekwa ga dilwana le didirisiwa tse di rekelwang makala. Go tswa foo Robert Wallen, yo o nang le dingwaga di ka nna 60 a direla mo Bethele, o ne a tlhalosa kafa Komiti ya Tirelo e okametseng tiro ya batho ba ga Jehofa ka teng mo tshimong le mo diphuthegong. William Malenfant o ne a tlhalosa ka bokhutshwane tiro e kgolo e Komiti e e Rutang e e dirang go baakanyetsa thulaganyo ya dikopano tse dikgolo. Kwa bofelong John Wischuk o ne a tlhalosa kafa Komiti ya Bakwadi e okametseng ka teng tiro ya go kwala tshedimosetso ka kelotlhoko le go e rulaganyetsa gore e gatisiwe mo dikgatisong tsa rona. *